Tafelberg amptelik as wêreldwonder aangewys | Maroela Media
Tafelberg is nou amptelik aangewys as een van die wêreld se sewe natuurlike wonders. Sapa berig Patricia de Lille, Kaapstad se burgemeester, het dit vandag bekendgemaak.
Sy het dit as 'n groot eer beskou en gesê die stad is reeds besig om planne te maak vir die inweidingsfeesvieringe later vanjaar.
"Tafelberg is 'n geskiedkundige wonder, wat geologie en biodiversiteit aanbetref. Daar is selfs 'n sterrekonstellasie na dit vernoem," het sy gesê.
"Die wonder het deel van skole se kurrikulums geword en dit is 'n 'moet sien' vir vele toeriste."
Die berg was verlede jaar voorlopig as 'n wonder benoem na dit die Sweedse organisasie, New7Wonders, se wêreldwye meningspeiling gewen het. Miljoene stemme was vir 28 finaliste oor 'n tydperk van drie jaar gemaak. Al dié stemme moes eers geverifieer word.